
ΑΠΟΦΑΣΕΙ Σ 

Αριθ.Φ. 900/172973 Σ. 881 (1) 

Κατάταξη Αθλητών στις Ένοπλες Δυνάμεις ως Εθελο¬ 
ντών Πενταετούς Υπηρεσίας (ΕΠΥ). 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τον Ν. 2725/99, άρθρο 34 παρ. 12, 13 και 15 «Ερασι¬ 
τεχνικός και Επαγγελματικός αθλητισμός και άλλες δια¬ 
τάξεις «(ΦΕΚΑ' 121). 

β. Τον Ν. 1513/85 « Οπλίτες του Στρατού Ξηράς με πε¬ 
νταετή υποχρέωση και άλλες διατάξεις « (ΦΕΚ Α' 12), 
όπως τροποποιήθηκε από τους Ν. 1848/89 «Προέλευση 
των Μονίμων Αξιωματικών Οικονομικού και Στρατολογι¬ 
κού Σώματος των Ενόπλων Δυνάμεων και άλλες διατά¬ 
ξεις» (ΦΕΚ Α' 112) και Ν. 2109/92 «Ρύθμιση θεμάτων εκ- 
παιδεύσεως, στρατολογίας, καταστάσεων του προσωπι¬ 
κού των Ενόπλων Δυνάμεων και άλλες διατάξεις» (ΦΕΚ Α' 
205). 

γ. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

Αθλητές που έχουν πετύχει μία τουλάχιστον από τις δια¬ 
κρίσεις του επομένου άρθρου, επιτρέπεται να προσλαμ¬ 
βάνονται στις Ένοπλες Δυνάμεις, ως Εθελοντές Πενταε¬ 
τούς Υπηρεσίας, σε ποσοστό δύοτοις εκατό (2%), επίτου 
οριζομένου εκάστοτε αριθμού προσλαμβανομένων, ανε¬ 


ξάρτητα αν έχουν υπηρετήσει ή όχι τη στρατιωτική θητεία 
τους. 

Άρθρο 2 

Οι διακρίσεις που πρέπει να έχουν κατακτήσει οι εν λό¬ 
γω αθλητές, είναι οι ακόλουθες: 

α. 7η ή 8η νίκη σε παγκόσμια πρωταθλήματα ανδρών - 
γυναικών, νέων ανδρών - γυναικών, εφήβων - νεανίδων σε 
άθλημα ή αγώνισμα αθλήματος που καλλιεργείται από 
αναγνωρισμένες ομοσπονδίες ή σε παγκόσμιους σχολι¬ 
κούς αγώνες. 

β. 7η ή 8η νίκη σε ευρωπαϊκά πρωταθλήματα ανδρών - 
γυναικών, νέων ανδρών - γυναικών, εφήβων - νεανίδων σε 
άθλημα ή αγώνισμα αθλήματος που καλλιεργείται από 
αναγνωρισμένες ομοσπονδίες, 
γ. 1η έως και 3η νίκη σε μεσογειακούς αγώνες, 
δ. 1η έως και 3η νίκη σε βαλκανικούς αγώνες ανδρών - 
γυναικών και εφήβων - νεανίδων. 

ε. 1η έως και 3η νίκη σε πανελλήνιο πρωτάθλημα αν¬ 
δρών - γυναικών, νέων ανδρών - γυναικών, εφήβων - νεα¬ 
νίδων σε άθλημα ή αγώνισμα αθλήματος που καλλιεργεί¬ 
ται από αναγνωρισμένες ομοσπονδίες ή πανελλήνιους 
σχολικούς αγώνες. 

στ. Έχουν σημειώσει ή ισοφάρισαν πανελλήνια επίδοση 
ανδρών - γυναικών, σε αγώνισμα αθλήματος που καλ¬ 
λιεργείται από αναγνωρισμένες ομοσπονδίες. 

ζ. 1η έως και 6η νίκη σε παγκόσμια πρωταθλήματα παί- 
δων - κορασίδων σε άθλημα ή αγώνισμα αθλήματος που 
καλλιεργείται από αναγνωρισμένες ομοσπονδίες. 

η. 1η έως και 6η νίκη σε ευρωπαϊκά πρωταθλήματα παί- 
δων - κορασίδων σε άθλημα ή αγώνισμα αθλήματος που 
καλλιεργείται από αναγνωρισμένες ομοσπονδίες. 

θ. 1η νίκη σε πανελλήνιο πρωτάθλημα παίδων - κορασί¬ 
δων σε άθλημα ή αγώνισμα αθλήματος που καλλιεργείται 
από αναγνωρισμένες ομοσπονδίες. 

Άρθρο 3 

1. Αν ο αριθμός των ενδιαφερομένων αθλητών είναι με¬ 
γαλύτερος από τον αριθμό εκείνων που αναλογούν στο 
2% του συνόλου των προσλαμβανομένων, η σειρά προτε¬ 
ραιότητας διαμορφώνεται με τα εξής κριτήρια: 

α. Διάκριση σε άθλημα ή αγώνισμα που περιλαμβάνεται 
στο επίσημο πρόγραμμα των Ολυμπιακών Αγώνων. 

β. Νίκη στην ανώτατη κατηγορία του αθλήματος ή του 
αγωνίσματος. 

γ. Σειρά προτεραιότητας των διακρίσεων που καθορί¬ 
ζεται με απόφαση του αρμόδιου για τον Αθλητισμό 
Υπουργού, σύμφωνα μετηνπαρ. 3 του άρθρου 34του Ν. 
2725/99. 

δ. Βαθμός τίτλου σπουδών κατά βαθμίδα εκπαίδευσης. 

2. Σε περίπτωση που ο αριθμός των ενδιαφερομένων 
αθλητών δεν επαρκεί για την κάλυψη του ως άνω αναφε- 
ρομένου ποσοστού του 2%, οι θέσεις καταλαμβάνονται 
από τους λοιπούς κοινούς υποψήφιους ΕΠΥ. 

Άρθρο 4 

Τα απαιτούμενα για την πρόσληψη - κατάταξή τους, ως 
ΕΠΥ, βασικά προσόντα, καθορίζονται στις εκάστοτε εκδι- 
δόμενες εγκυκλίους προκήρυξης από τους Κλάδους των 
Ενόπλων Δυνάμεων και είναι τα ίδια με τους λοιπούς υπο¬ 
ψήφιους (ηλικία, σωματική ικανότητα κ.λ.π). Ειδικά προ¬ 
σόντα δεν απαιτούνται. 

Άρθρο 5 

1. Όσοι αθλητές επιθυμούν την κατάταξή τους ως ΕΠΥ 
στις Ένοπλες Δυνάμεις, πρέπει να υποβάλλουντα δικαιο- 
λογητικά που καθορίζονται στην εκάστοτε εκδιδόμενη 
εγκύκλιο προκήρυξης πλην αυτών που αφορούν στους 
ζητούμενους τίτλους σπουδών και οι οποίοι υποβάλλο¬ 
νται ανεξάρτητα από τα ειδικά προσόντα που απαιτούνται 
για την κάθε μία ειδικότητα. 

2. Επιπρόσθετα, πρέπει να υποβάλλουν βεβαίωση της 
αντίστοιχης αθλητικής ομοσπονδίας, θεωρημένη από τη 
Γ ενική Γ ραμματεία Αθλητισμού ή βεβαίωση της Επιτρο¬ 
πής Ολυμπιακών Αγώνων ή βεβαίωση της αρμόδιας Διεύ¬ 
θυνσης του Υπουργείου Παιδείας για τους διακριθέντες 
σε Παγκόσμιους Σχολικούς Αγώνες, από την οποία θα 
προκύπτουν ο αγώνας, το άθλημα και η θέση που κατέλα¬ 
βε ο υποψήφιος. 

Άρθρο 6 

1. Η τοποθέτηση των αθλητών ΕΠΥ θα γίνεται σε Φρου¬ 
ρές που εδρεύει ο σύλλογός τους, ώστε να διευκολύνο¬ 
νται στις προπονήσεις και στους αγώνες τους. 

2. Οι παρεχόμενες στους εν ενεργεία αθλητές ΕΠΥ δι¬ 
ευκολύνσεις, ρυθμίζονται από Πάγια Διαταγή του ΓΕΕΘΑ. 

Άρθρο 7 

1. Έναρξη της παρούσας απόφασης από τη δημοσίευ¬ 
σή της στην Εφημερίδα της Κυβερνήσεως. 

2. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Μαρτίου 2000 

Ο ΥΠΟΥΡΓΟΣ 

ΑΠΟΣΤΟΛΟΣ ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-♦- 

Αριθ. 2469 (2) 

Έγκριση Κανονισμού Σπουδών του Εθνικού Κέντρου Δη¬ 
μόσιας Διοίκησης (Ε.Κ.Δ.Δ.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΕΘΝΙΚΟΥ ΚΕΝΤΡΟΥ ΔΗΜΟΣΙΑΣ ΔΙΟΙΚΗΣΗΣ 

(Ε.Κ.Δ.Δ.) 

Έχοντας υπόψη: 

α) τις διατάξεις του Ν. 1388/83 «Ίδρυση Εθνικού Κέ¬ 
ντρου Δημόσιας Διοίκησης», όπως ισχύουν σήμερα. 

β) την 2422/8.3.2000 απόφαση του Δ.Σ. του ΕΚΔΔ. 


γ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάροςτου Κρατικού προ¬ 
ϋπολογισμού, αποφασίζουμε: 

Εγκρίνουμε τον Κανονισμό Σπουδών της ΕΣΔΔ. 

Άρθρο 1 

Έκταση εφαρμογής 

Οι διατάξεις του παρόντος κανονισμού αναφέρονται 
στην οργάνωση των σπουδώντης ΕΣΔΔ και αποτελούντο 
κανονιστικό πλαίσιο αναφοράς για όλους τους μετόχους 
της εκπαιδευτικής διαδικασίας στο οποίο ειδικότερα 
υπάγονται οι εκπαιδευόμενοι στην Εθνική Σχολή Δημό¬ 
σιας Διοίκησης. 

ΜΕΡΟΣ ΠΡΩΤΟ: 

ΟΡΓΑΝΩΣΗ ΣΠΟΥΔΩΝ 

Άρθρο 2 

Δόμηση Σπουδών 

Η εκπαιδευτική διαδικασία στην ΕΣΔΔ διακρίνεται σε 
δύο αλληλοδιαδεχόμενες φάσεις σπουδών: 

• Κοινή Φάση Σπουδών 

• Ειδική Φάση Σπουδών κατά τμήμα εξειδίκευσης. 

Κατά την Ειδική Φάση Σπουδών πραγματοποιείται η 

πρακτική εκπαίδευση των σπουδαστών. 

Άρθρο 3 

Κοινή Φάση Σπουδών 

Α. Οργάνωση 

1. Το πρόγραμμα σπουδών στην Κοινή Φάση αποβλέπει 
στην ανάπτυξη επιτελικών δεξιοτήτων και ικανοτήτων 
σχεδιασμού, αποσκοπεί δε στην υποστήριξη των κατευ- 
θύνσεως εξειδίκευσης. 

2. Στο πρόγραμμα σπουδών της Κοινής Φάσης εντάσ¬ 
σονται τα μαθήματα κορμού που αναφέρονται σε γνωστι¬ 
κά αντικείμενα και εργαλεία που καλλιεργούν την διοικη¬ 
τική ικανότητα και διευρύνουν το πεδίο προβληματισμού 
ενός σύγχρονου διοικητικού στελέχους. 

Επιπλέον, είναι υποχρεωτική η παρακολούθηση του 
προγράμματος ξένων γλωσσών και του προγράμματος 
πληροφορικής. 

Στο πρόγραμμα δύναται να εντάσσονται ειδικά σεμινά¬ 
ρια που έχουν στόχο την εξοικείωση με την εμπειρία και 
την πρακτική της διοικητικής πραγματικότητας στην ελ¬ 
ληνική δημόσια διοίκηση. 

3. Τα μαθήματα κορμού στην Κοινή Φάση έχουν την 
μορφή διαλέξεων. Ανάλογα με τις ανάγκες και την ιδιαι¬ 
τερότητα των μαθημάτων, το πρόγραμμα μπορεί να περι¬ 
λαμβάνει και να συνδυάζει φροντιστήρια, στρογγυλάτρα- 
πέζια, σεμινάρια και μικρές εργασίες. 

Β. Αξιολόγηση 

1. Η αξιολόγηση της επίδοσης των σπουδαστών, πραγ¬ 
ματοποιείται με γραπτές εξετάσεις. Η βαθμολόγηση 
πραγματοποιείται στην κλίμακα 1-10. Επιτυχής δοκιμασία 
σημαίνει βαθμός τουλάχιστον 5 σε κάθε μάθημα. 

2. Για τις ξένες γλώσσες, η αξιολόγηση των σπουδα¬ 
στών πραγματοποιείται μετά από εξετάσεις, ενώ για το 
πρόγραμμα πληροφορικής μετά από έκθεση αξιολόγη¬ 
σης του διδάσκοντα. Ο βαθμός αξιολόγησης δεν υπολο¬ 
γίζεται στο γενικό βαθμό αξιολόγησης του σπουδαστή. 

3.0 μέσος όρος της βαθμολογίας των μαθημάτων απο¬ 
τελείτο γενικό βαθμότης Κοινής Φάσης Σπουδών, ο οποί¬ 
ος αποτελεί το 20% της τελικής βαθμολογίας του σπου¬ 
δαστή κατά την αποφοίτησή του. 

Άρθρο 4 

Ειδική Φάση Σπουδών 

Α. Οργάνωση 

1. Κατά την Ειδική Φάση Σπουδών, οι σπουδαστές 
εντάσσονται στα τμήματα εξειδίκευσης, σύμφωνα με τη 
σειρά επιτυχίας τους στον εισαγωγικό διαγωνισμό στην 
ΕΣΔΔ και τη δήλωση επιλογής τους. Το Πρόγραμμα 
Σπουδών στην Ειδική Φάση αποβλέπει στην εξειδικευμέ- 
νη επαγγελματική κατάρτιση και την προετοιμασία των 
σπουδαστών για τις θέσεις που προορίζονται. 

2. Το Πρόγραμμα Εκπαίδευσης κάθε τμήματος εξειδί- 
κευσης κατά την Ειδική Φάση Σπουδών οργανώνεται στη 
βάση σεμιναρίων που προσδιορίζουν τον αριθμό και το 
περιεχόμενο των μαθημάτων και αναπτύσσεται σε τρεις 
διαδοχικούς κύκλους εκπαίδευσης: 

ί. Κύκλος μαθημάτων εξειδίκευσης. 

ϋ. Κύκλος σεμιναρίων εξειδίκευσης. 

ίϋ. Κύκλος εκπόνησης και αξιολόγησης των τελικών ερ¬ 
γασιών. 

Τα μαθήματα, τα σεμινάρια, καιτο περιεχόμενο τους κα¬ 
θώς και η διάρκεια κάθε επιμέρους κύκλου της Ειδικής 
Φάσης Σπουδών, δύναται να καθορίζονται κατ’έτος, ανά¬ 
λογα με τις ειδικότερες απαιτήσεις του Προγράμματος 
Σπουδών. 

Μετά το πέρας του κύκλου μαθημάτων εξειδίκευσης 
πραγματοποιείται η πρακτική εκπαίδευση των σπουδα¬ 
στών. 

3. Κύκλος Μαθημάτων Εξειδίκευσης 

α. Κατά τον κύκλο μαθημάτων εξειδίκευσης, παρέχο¬ 
νται στους σπουδαστές οι αναγκαίες γνώσεις και πληρο¬ 
φορίες ανάλογα με την κατεύθυνση εξειδίκευσήςτους. 

β. Τα μαθήματα εξειδίκευσης διαρθρώνονται με βάση 
τα σεμινάρια εξειδίκευσης. Το περιεχόμενο των παρεχό¬ 
μενων γνώσεων προσανατολίζεται στις ανάγκες των σε¬ 
μιναρίων εξειδίκευσης και υποστηρίζει τις σχετικές απαι¬ 
τήσεις σε θεωρητική κατάρτιση και πρακτικές γνώσεις. 

γ. Τα μαθήματα εξειδίκευσης παρέχονται με διδασκα¬ 
λία, με τη μορφή διαλέξεων, στρογγυλών τραπέζιών και 
φροντιστηρίων. Ανάλογα με τις ειδικότερες ανάγκες και 
τον προσανατολισμό του κάθε τμήματος, δύναται να ανα¬ 
τίθεται στους σπουδαστές η εκπόνηση μικρών εργασιών 
ή και πρακτικών ασκήσεων. 

δ. Ανάλογα με τις ανάγκες του προγράμματος σπουδών 
κάθε τμήματος εξειδίκευσης και με σκοπό την εξοικείωση 
των σπουδαστών με πρακτικά θέματα και αντικείμενα της 
εξειδίκευσής τους καθώς και την απόκτηση σχετικής 
εμπειρίας, το πρόγραμμα δύναται να περιλαμβάνει εργα¬ 
στήρια εξειδίκευσης. Τα εργαστήρια έχουν πρακτικό 
προσανατολισμό, προσφέρουν απολύτως εξειδικευμένη 
γνώση και εμπειρία και προσβλέπουν στην ανάπτυξη των 
τεχνικών και διοικητικών δεξιοτήτων των σπουδαστών. 

ε. Με το πέρας της διδασκαλίας του/των μαθήματος/ 
μαθημάτων εξειδίκευσης που υποστηρίζει/ουν ένα σεμι¬ 
νάριο εξειδίκευσης, ανατίθεται στους σπουδαστές η εκ¬ 
πόνηση μικρών αυτόνομων εργασιών τις οποίες θα προε¬ 


τοιμάσουν και θα υποστηρίξουν κατά τη διάρκεια του κύ¬ 
κλου των σεμιναρίων εξειδίκευσης. Κάθε σπουδαστής 
υποχρεούται να εκπονήσει δύο εργασίες ανά σεμινάριο 
εξειδίκευσης. 

στ. Ο επιστημονικός υπεύθυνος του τμήματος σε συ¬ 
νεργασία με τον διδάσκοντα ή τον συντονιστή του σεμι¬ 
ναρίου έχει την ευθύνη για την ανάθεση των εργασιών, 
καθώς και τον προγραμματισμό της παρουσίασής τους. 
Το πρόγραμμα των σεμιναρίων εξειδίκευσης και το χρο¬ 
νοδιάγραμμα παρουσίασης των εργασιών ανακοινώνο¬ 
νται, με ευθύνη του επιστημονικού υπευθύνου του τμήμα¬ 
τος, κατά την αποχώρηση των σπουδαστών για την πρα¬ 
κτική εκπαίδευση. 

4. Κύκλος Σεμιναρίων Εξειδίκευσης 

α. Κατά τον κύκλο των σεμιναρίων εξειδίκευσης με την 
καθοδήγηση και τον συντονισμό του διδάσκοντος, οι 
σπουδαστές παρουσιάζουν τις μικρές αυτόνομες εργα¬ 
σίες (μέχρι 3000 λέξεις) που έχουν αναλάβει με το πέρας 
του κύκλου των μαθημάτων εξειδίκευσης. 

β. Τα θέματα των εργασιών έχουν κυρίως πρακτικό προ¬ 
σανατολισμό και εντάσσονται στις υπό επεξεργασία θε¬ 
ματικές περιοχές κάθε σεμιναρίου. 

γ. Οι εργασίες παρουσιάζονται ενώπιον όλωντων σπου¬ 
δαστών του τμήματος εξειδίκευσης, με τον συντονισμό 
δε του διδάσκοντος αποτελούν αντικείμενο κοινού προ¬ 
βληματισμού και επεξεργασίας. 

Το σύνολο των εργασιών των σπουδαστών αποτελούν 
στοιχεία που επισυνάπτονται στο φάκελο του σπουδα¬ 
στή. 

5. Κύκλος εκπόνησης τελικών εργασιών 

α. Με το πέρας των σεμιναρίων εξειδίκευσης οι σπου¬ 
δαστές υποχρεούνται να εκπονήσουν δύο τελικές εργα¬ 
σίες (των 15.000 λέξεων η κάθε μία), στο πλαίσιο δύο από 
τα σεμινάρια εξειδίκευσης τα οποία επιλέγουν. 

β. Οι σπουδαστές των τμημάτων Ακολούθων Τύπου και 
Εμπορικών Ακολούθων εκπονούν μία εργασία, (έκταση 
της εργασίας 30.000 λέξεις) 

γ. Κατά τη διάρκεια της εκπόνησης των τελικών εργα¬ 
σιών οι σπουδαστές είναι υποχρεωμένοι να συμμετέχουν 
σε προγραμματισμένες ανά μήνα συνεδρίες των σεμινα¬ 
ρίων. Οι σπουδαστές υποχρεούνται να καταθέτουν μηνι¬ 
αίες εκθέσεις προόδου της εργασίας τους, υπογεγραμ¬ 
μένες από τον εποπτεύοντα την εργασία. Στις εκθέσεις 
προόδου παρουσιάζεται η εξέλιξη της δουλειάς τους, τα 
προβλήματα που αντιμετωπίζουν και η πορεία επίλυσής 
τους. Με την ευθύνη του συντονιστή και του επιστημονι¬ 
κού υπευθύνου του τμήματος, συζητούν την πρόοδο των 
εργασιών και επιλύουν τυχόν προβλήματα που αντιμετω¬ 
πίζουν. 

γ. Το σύνολο των εργασιών (μικρών αυτοτελών εργα¬ 
σιών και τελικών εργασιών) αποτελούν στοιχεία που επι¬ 
συνάπτονται στον ατομικό υπηρεσιακό φάκελο σπουδα¬ 
στών. 

δ. Το σύνολο των εργασιών κατατίθενται σε δύο αντίτυ¬ 
πα στην βιβλιοθήκη του ΕΚΔΔ, κωδικογραφούνται κατά 
σειρά, μάθημα, σπουδαστή, έτος και είναι διαθέσιμες σε 
κάθε ενδιαφερόμενο. 

ε. Οι εργασίες επισυνάπτονται στο φάκελο διδασκαλίας 
του διδάσκοντα και αποτελούν αναπόσπαστο μέρος της 
διδασκαλίας στο οικείο αντικείμενο. 

6. Διδακτικό Προσωπικό 

Το διδακτικό προσωπικό διακρίνεται σε τρεις κατηγο¬ 
ρίες: 

α. Τον συντονιστή μαθήματος ή/και σεμιναρίου, ο 
οποίος ως κύριος διδάσκων, προετοιμάζει και εισηγείται 
στον επιστημονικό υπεύθυνο του τμήματος, σύμφωνα 
με το πρόγραμμα σπουδών της ΕΣΔΔ, το αναλυτικό 
εβδομαδιαίο προγραμματισμό του μαθήματος/σεμινα- 
ρίου, τα θεματικά αντικείμενα των υπό επεξεργασία ερ¬ 
γασιών, προτείνει όπου είναι αναγκαίο και συντονίζει 
τους συνδιδάσκοντες και τους ειδικούς εμπειρογνώμο¬ 
νες, καθώς επίσης αναθέτει τα θέματα των εργασιών, 
καθοδηγεί και επιβλέπει τη διαδικασία εκπόνησης καιτις 
αξιολογεί. 

Επίσης, έχει την ευθύνη να προετοιμάζει και να κατα¬ 
θέτει στον επιστημονικό υπεύθυνο του τμήματος, ολο¬ 
κληρωμένο φάκελο που περιλαμβάνει γενική και ειδική 
βιβλιογραφία, σημειώσεις, υλικό προς επεξεργασία ή 
άλλο συνοδευτικό υλικό που κρίνεται αναγκαίο για την 
υποστήριξη του μαθήματος/σεμιναρίου. Ο συντονιστής 
στο έργο του συνεπικουρείται από τους συνδιδάσκο- 
ντες. 

β. Τους συνδιδάσκοντες, οι οποίοι έχουν ως έργο, σε 
συνεργασία με τον συντονιστή, τη διδασκαλία, την καθο¬ 
δήγηση και την αξιολόγηση των εργασιών που επιβλέ¬ 
πουν. 

γ. Τους ειδικούς εμπειρογνώμονες, οι οποίοι, στο πλαί¬ 
σιο των μαθημάτων/σεμιναρίων, αναπτύσσουν απολύτως 
εξειδικευμένα ή εφαρμοσμένα θέματα. 

Β. Αξιολόγηση της Ειδικής Φάσης Σπουδών. 

1. Στον κύκλο των μαθημάτων εξειδίκευσης αξιολογεί¬ 
ται η ενεργός συμμετοχή και συμβολή του σπουδαστή 
στο μάθημα -με συντελεστή 20%- καθώς και η επίδοσή 
του σε γραπτές εξετάσεις, με συντελεστή 80%. Η βαθμο¬ 
λογία αξιολόγησης της ενεργούς συμμετοχής και συμβο¬ 
λής του σπουδαστή κατατίθεται, από τον συντονιστή του 
μαθήματος, πριν τις γραπτές εξετάσεις στον επιστημονι¬ 
κό υπεύθυνο του τμήματος. 

Ο μέσος όρος της βαθμολογίας των μαθημάτων εξειδί- 
κευσης αποτελεί το γενικό βαθμό του κύκλου των μαθη¬ 
μάτων εξειδίκευσης. 

2. Για την αξιολόγηση των σπουδαστών κατά τον κύκλο 
των σεμιναρίων εξειδίκευσης λαμβάνεται υπόψη η συμ¬ 
μετοχή και η συμβολή του σπουδαστή στις εργασίες του 
σεμιναρίου καθώς και η βαθμολογία κάθε μίας από τις 
δύο μικρές εργασίες που εκπονεί στο πλαίσιο του σεμινα¬ 
ρίου. 

Ο μέσος όρος της βαθμολογίας των σεμιναρίων εξειδί- 
κευσης αποτελείτο γενικό βαθμό του κύκλου των σεμινα¬ 
ρίων εξειδίκευσης. 

3. Στα εργαστήρια εξειδίκευσης, καθώς και στα μαθή¬ 
ματα, σεμινάρια και εργαστήρια πληροφορικής, η αξιο¬ 
λόγηση πραγματοποιείται με έκθεση προόδου, με βάση 
τη συμμετοχή και την απόδοση στις ατομικές ή ομαδικές 
εργασίες. Στα εργαστήρια εξειδίκευσης καθώς και στα 
μαθήματα, σεμινάρια και εργαστήρια πληροφορικής που 
αντιστοιχούν σε μάθημαή σεμινάριοτου αντίστοιχου τμή¬ 
ματος σπουδών, ο βαθμός συμμετέχει σε ποσοστό 20% 
στη διαμόρφωση της τελικής βαθμολογίας του αντίστοι¬ 
χου μαθήματος ή σεμιναρίου. 


4. Ο μέσος όρος της βαθμολογίας των δύο εργασιών 
αποτελεί τον γενικό βαθμό αξιολόγησης των εργασιών. 
Για τα τμήματα Ακολούθων Τύπου και Εμπορικών Ακο¬ 
λούθων ο βαθμός της μία εργασίας αποτελεί το βαθμό 
του κύκλου εκπόνησης των εργασιών. Η βαθμολογία 
πραγματοποιείται στην κλίμακα 1-10. Επιτυχής δοκιμασία 
σημαίνει τουλάχιστον βαθμός 5 σε κάθε εργασία. 

Η αξιολόγηση πραγματοποιείται από τριμελή επιτροπή. 
Στην επιτροπή συμμετέχουν οι δύο επιβλέποντες τις ερ¬ 
γασίες και εξωτερικός κριτής, ο οποίος δεν συμμετέχει 
στην εκπαιδευτική διαδικασία. Στην επιτροπή αξιολόγη¬ 
σης της τελικής εργασίας, στα τμήματα Ακολούθων Τύ¬ 
που και Εμπορικών Ακολούθων συμμετέχει ο επιβλέπων 
την εργασία, ένας διδάσκων σε άλλο σεμινάριο του τμή¬ 
ματος και ένας εξωτερικός κριτής, ο οποίος δεν συμμετέ¬ 
χει στην εκπαιδευτική διαδικασία. 

β. Η καλύτερη εργασία κάθε σεμιναρίου προκρίνεται 
για δημοσίευση με την μορφή επίσημου τετραδίου εργα¬ 
σίας, με έξοδα του Κέντρου. Οι δύο επόμενες σε αξιολό¬ 
γηση λαμβάνουν εύφημο μνεία. Οι παραπάνω διακρίσεις 
επισυνάπτονται στο φάκελο των σπουδαστών. 

Άρθρο 5 

Πρακτική Εκπαίδευση 

1. Η Πρακτική Εκπαίδευση πραγματοποιείται σε Φο¬ 
ρείς, που καθορίζονται από τις κείμενες διατάξεις του ΕΚ- 
ΔΔ. Η υποχρέωση του εκπαιδευόμενου για συμμετοχή 
στην Πρακτική Εκπαίδευση καθορίζεται από τις κείμενες 
διατάξεις του ΕΚΔΔ. 

Η Πρακτική Εκπαίδευση πραγματοποιείται μετά το πέ¬ 
ρας των μαθημάτων εξειδίκευσης. 

2. Ένα (1) τουλάχιστον μήνα πριν από τον χρόνο έναρ¬ 
ξης της Πρακτικής Εκπαίδευσης, η Σχολή, μετά από τελι¬ 
κή ενημέρωση των εκπαιδευομένων, καταρτίζει Πίνακα 
Πιλοτικών Υπηρεσιών Πρακτικής Εκπαίδευσης και τους 
καλείνα υποβάλουν την Αίτηση Επιλογής Θέσης για Πρα¬ 
κτική Εκπαίδευση. Η αίτηση αυτή υποβάλλεται στη Σχολή 
εντός πέντε (5) ημερών από την ημερομηνία πρόσκλησης. 

3. Η Σχολή, με βάση τις πιο πάνω αιτήσεις αντιστοιχεί 
τους εκπαιδευόμενους σε θέσεις εργασίας. Σε περίπτω¬ 
ση που ο αριθμός αιτήσεων για κάλυψη θέσεων υπερβαί¬ 
νει τον αριθμό των θέσεων αυτών, τότε η αντιστοίχηση γί¬ 
νεται με βάση τα ακόλουθα κριτήρια κατά προτεραιότη¬ 
τα: 

α) Η συνάφεια με τις εργασίες που έχει αναλάβει 

β) Η συνάφεια των τίτλων σπουδών του εκπαιδευόμε¬ 
νου σε σχέση με την υπό κάλυψη θέση. 

γ) Η βαθμολογία της Κοινής Φάσης Σπουδών. 

4. Μέσα σε χρονικό διάστημα πέντε (5) εργασίμων ημε¬ 
ρών από την ημερομηνία της τοποθέτησής του, ο εκπαι¬ 
δευόμενος εκπονεί, σε συνεργασία με τον Εκπαιδευτή 
του και υποβάλει στη Σχολή πρόγραμμα εργασιών πρα¬ 
κτική άσκησης. 

5. Κατά τη διάρκεια της Πρακτικής Εκπαίδευσης: 

• Ο εκπαιδευόμενος ακολουθεί του κανόνες λειτουρ¬ 
γίας της Υπηρεσίας στην οποία ασκεί την Πρακτική του. 

• Ο εκπαιδευόμενος βρίσκεται σε επαφή με τον Υπεύ¬ 
θυνο Πρακτικής και τον Υπεύθυνο του Τμήματός του, 
όπου και συζητά θέματα που αφορούν στην Πρακτική 
του. 

• Γίνεται μία (1) τουλάχιστον συνάντηση του συνόλου 
των εκπαιδευόμενων και των Εκπαιδευτών με τα Όργανα 
της Σχολής, όπου συζητούνται γενικά θέματα που αφο¬ 
ρούν στην πορεία και τις δυνατότητες βελτίωσης της 
Πρακτικής Εκπαίδευσης. 

6. Κατά την διάρκεια των πέντε (5) τελευταίων εργασί¬ 
μων ημερών του χρόνου άσκησης της Πρακτικής, ο εκ¬ 
παιδευόμενος συντάσσει την Έκθεση Πρακτικής Εκπαί¬ 
δευσης, η οποία αποτελείται από μέρη ισάριθμα των Υπη¬ 
ρεσιών που άσκησε την Πρακτική του Εκπαίδευση. 

7. Μέσα σε χρονικό διάστημα δέκα (10) εργασίμων ημε¬ 
ρών από τη λήξη της Πρακτική υποβάλλονται στη Σχολή: 

- Από τον Εκπαιδευτή, το Έντυπο Αξιολόγησης του εκ- 
παιδευομένου. 

- Από τον εκπαιδευόμενο: 

• Το Έντυπο Αξιολόγησης Πρακτικής (ένα για κάθε μία 
από τις Υπηρεσίες που άσκησε την Πρακτική του). 

• Η Έκθεση Πρακτικής Εκπαίδευσης. 

Η αξιολόγηση της επίδοσης του σπουδαστή κατά την 
Πρακτική Εκπαίδευση, αφορά μόνο στην Πρακτική Εκ¬ 
παίδευση και δεν αποτελεί προϋπόθεση αποφοίτησής 
του από την Σχολή. Αποτελεί όμως συστατικό στοιχείο 
του ατομικού υπηρεσιακού φακέλου του αποφοιτήσα- 
ντος της ΕΣΔΔ. 

Άρθρο 6 

Διαλέξεις 

Μια ημέρα της εβδομάδας η οποία καθορίζεται πριντην 
έναρξη κάθε κύκλου σπουδών, η Σχολή οργανώνει διαλέ¬ 
ξεις, εκδηλώσεις ή επισκέψεις που αποτελούν αναπό¬ 
σπαστο μέρος του προγράμματος σπουδών. Η παρακο¬ 
λούθηση και η συμμετοχή σε αυτές είναι υποχρεωτική. 

Οι διαλέξεις και εκδηλώσεις αυτές διακρίνονται σε γενι¬ 
κού ενδιαφέροντος όπου προσκαλούνται διακεκριμένοι 
άνθρωποι των γραμμάτων και του πνεύματος, καθώς και 
σε ειδικού ενδιαφέροντος που αφορούν σε θέματα της 
τρέχουσας επικαιρότητας, σε σύγχρονες θεωρίες και τε¬ 
χνικές διοίκησης ή σε άλλα θέματα ειδικού επιστημονικού 
ενδιαφέροντος. Στο πλαίσιο αυτό η ΕΣΔΔ σκοπεύει να 
προσκαλέσει ξένους εμπειρογνώμονες, όπως και να συ¬ 
νεργαστεί με άλλους δημόσιους κοινωνικού χαρακτήρα 
φορείς. 

Άρθρο 7 
Ξένες γλώσσες 

1. Κατά την είσοδό τους στην ΕΣΔΔ, οι εκπαιδευόμενοι 
υποβάλλονται σε γραπτή και προφορική δοκιμασία στις 
ξένες γλώσσες, όπως αυτές ορίζονται από το πρόγραμμα 
σπουδών, με σκοπό την κατάταξή τους σε επίπεδα σπου¬ 
δών. 

2. Η παρακολούθηση του προγράμματος ξένων γλωσ¬ 
σών είναι υποχρεωτική στην Κοινή και Ειδική Φάση Σπου¬ 
δών για όλα τα τμήματα εξειδίκευσης της ΕΣΔΔ. 

3. Γιατους εκπαιδευόμενους των Τμημάτων Γενικής Δι¬ 
οίκησης, Τοπικής Αυτοδιοίκησης και Περιφερειακής Ανά¬ 
πτυξης και Κοινωνικής Διοίκησης, ο τελικός βαθμός των 
γλωσσών δεν λαμβάνεται υπόψη στη διαμόρφωση του 
βαθμού αποφοίτησης. Ο βαθμός συμπεριλαμβάνεται 
ωστόσο στον ατομικό φάκελο των εκπαιδευομένων, συ- 
νοδευόμενος από την περιγραφή του επιπέδου στο οποίο 
φοίτησαν. 


Η κλίμακα και για τις δύο γλώσσες του Προγράμματος 
(αγγλική-γαλλική) ορίζεται από 1 έως 10 (επιτυχώς από 5 
έως 10). 

4. Για τους εκπαιδευόμενους των Τμημάτων Εμπορι¬ 
κών Ακολούθων και Ακολούθων Τύπου, ο βαθμός της 
μίας από τις δύο γλώσσες του Προγράμματος (αγγλική- 
γαλλική) συμπεριλαμβάνεται στον βαθμό της Ειδικής Φά¬ 
σης Σπουδών. Οι σπουδαστές έχουν το δικαίωμα επιλο¬ 
γής της γλώσσας αυτής και βαθμολογούνται με βάση τις 
επιδόσεις τους στις γραπτές και προφορικές εξετάσεις 
καθώς και τη γενικότερη συμμετοχή και επιμέλειά τους. 
Η επιλογή της γλώσσας από τους εκπαιδευόμενους γίνε¬ 
ται στο τέλος της Ειδικής Φάσης Σπουδών. Η κλίμακα 
βαθμολογίας ορίζεται από 1 έως 10 (επιτυχώς από 5 έως 
10 ). 

Η βαθμολογία της δεύτερης γλώσσας (αγγλική ή γαλλι¬ 
κή) ορίζεται με κλίμακα από 1 έως 10 (επιτυχώς από 5 έως 
10) και ο τελικός βαθμός της δεν λαμβάνεται υπόψη στη 
διαμόρφωση του βαθμού αποφοίτησης, συμπεριλαμβά- 
νεται ωστόσο στον ατομικό φάκελο των εκπαιδευομένων, 
συνοδευόμενος από την περιγραφή του επιπέδου απο¬ 
φοίτησης. 

ΜΕΡΟΣ ΔΕΥΤΕΡΟ: 

ΚΑΝΟΝΙΣΤΙΚΟ ΠΛΑΙΣΙΟ 

Άρθρο 8 

Υποχρεώσεις των εκπαιδευομένων 

1. Οι εκπαιδευόμενοι έχουν την υποχρέωση να παρακο¬ 
λουθούν και να συμμετέχουν ανελλιπώς στο πρόγραμμα 
σπουδών. Η υποχρέωση αυτή ισχύει και για τις εκπαιδευ¬ 
τικές επισκέψεις. 

2. Η απουσία από τα μαθήματα, τα σεμινάρια, τις εξετά¬ 
σεις και την γενικότερη εκπαιδευτική διαδικασία, δεν δι¬ 
καιολογείται. 

3. Σε εξαιρετικές και πλήρως αιτιολογημένες περιπτώ¬ 
σεις ο Διευθυντής της Σχολής μπορεί να χορηγεί άδειες 
απουσίας οι οποίες δεν επιτρέπεται να υπερβαίνουν τις 
τέσσερις (4) ώρες το μήνα. 

4. Οι εργασίες που ανατίθενται στους εκπαιδευόμενους 
στο πλαίσιο των μαθημάτων της Σχολής παραδίδονται 
πρωτοκολλημένες στους υπεύθυνους των τμημάτων στις 
προβλεπόμενες κάθε φορά προθεσμίες. 

5. Μετην επιφύλαξη τηςπαρ.4του άρθρου 10 μετά την 
πάροδο των παραπάνω προθεσμιών ουδεμία εργασία γί¬ 
νεται δεκτή. Για εργασία η οποία δεν υποβλήθηκε 
εμπρόθεσμα ο εκπαιδευόμενος βαθμολογείται με μη¬ 
δέν. 

6. Οι εκπαιδευόμενοι έχουν την υποχρέωση συμμόρ¬ 
φωσης με τον κανονισμό λειτουργίας της βιβλιοθήκης 
του ΕΚΔΔ. 

Άρθρο 9 

Αξιολόγηση εκπαιδευομένων και βαθμολογία 

1. Κατά τη διάρκεια των μαθημάτων στη Σχολή οι εκπαι¬ 
δευόμενοι αξιολογούνται και βαθμολογούνται στα εξετα¬ 
στέα μαθήματα, όπως αυτά ορίζονται από το πρόγραμμα 
σπουδών. 

2. Η κλίμακα βαθμολογίας ορίζεται από ένα (1) έως δέ¬ 
κα (10). Ο βαθμός για κάθε μάθημα, σεμινάριο ή εργασία, 
μπορεί να είναι ακέραιος ή/και δεκαδικός. 

3. Η βαθμολογία ανακοινώνεται δημόσια το αργότερο 
εντός δύο (2) μηνών από τη λήξη των μαθημάτων κάθε 
φάσης ή κύκλου σπουδών, όπως αυτό προκύπτει από το 
πρόγραμμα σπουδών. Η ανακοίνωση γίνεται με ανάρτη¬ 
ση επί (10) ημέρες στον πίνακα ανακοινώσεων της Σχο¬ 
λής. 

4. Η σειρά αποφοίτησης ανά τμήμα καθορίζεται από 
τον τελικό βαθμό αποφοίτησης, ο οποίος συντίθεται 
από: 

1 .τον μέσο όρο των βαθμώντων μαθημάτων της κοινής 
φάσης υπολογιζόμενο με συντελεστή 20% 

2. τον μέσο όρο των βαθμών των μαθημάτων και των σε¬ 
μιναρίων εξειδίκευσης της ειδικής φάσης σπουδών υπο¬ 
λογιζόμενο με συντελεστή 60% και 

3. τον μέσο όρο της βαθμολογίας των τελικών εργα¬ 
σιών, υπολογιζόμενο με συντελεστή 20% 

Ο τελικός βαθμός στρογγυλοποιείται στο τέταρτο δε¬ 
καδικό ψηφίο. 

5. Εκπαιδευόμενος που ολοκλήρωσε το πλήρες πρό¬ 
γραμμα σπουδών της Ε.Σ.Δ.Δ., χαρακτηρίζεται, με βάση 
τον τελικό του βαθμό και κατατάσσεται σε τρεις βαθμί¬ 
δες: 

Πρώτη βαθμίδα: 

• Αριστούχος αποφοιτήσας (μεγαλύτερος ή ίσος του 
8,5), 

Δεύτερη βαθμίδα: 

• Επιτυχώς αποφοιτήσας (μεγαλύτερος ή ίσος του 5 
και μικρότερος του 8,5) και 

Τρίτη βαθμίδα: 

• Φοιτήσας (μικρότερος του 5). 

Άρθρο 10 

Άδειες από τα μαθήματα και τις εξετάσεις 

1. Εκπαιδευόμενος ο οποίος δε συμμετέχει αποδεδειγ¬ 
μένα για λόγους υγείας, στο 1/3 του συνολικού αριθμού 
των ωρών διδασκαλίας, κάθε εκπαιδευτικής φάσης υπο- 
χρεούται να επαναλάβει τα μαθήματα της φάσης αυτής 
με την επόμενη εκπαιδευτική σειρά, χωρίς να έχει τη δυ¬ 
νατότητα να συνεχίσει την εκπαιδευτική διαδικασία της 
σειράς του. Μέχρι την έναρξη της αντίστοιχης φάσης 
σπουδών, ο εκπαιδευόμενος εργάζεται στο Ε.Κ.Δ.Δ., ως 
διοικητικός υπάλληλος. 

2. Εκπαιδευόμενος ο οποίος δε συμμετέχει δικαιολογη¬ 
μένα στην πρακτική άσκηση σε αριθμό ημερών μεγαλύτε¬ 
ρο από το 1/3 της συνολικής διάρκειάς της έχει τη δυνα¬ 
τότητα να συμπληρώσει τον αριθμό των ημερών της κατά 
τη διάρκεια εκπόνησης των τελικών εργασιών και μέχρι 
του σταδίου τελικής αποφοίτησης 

3. Σε περίπτωση δικαιολογημένης απουσίας του εκπαι- 
δευομένου από εξετάσεις ορίζεται από τον Δ/ντή της Σχο¬ 
λής νέα ημερομηνία εξέτασης σε εύλογο χρόνο από τη 
λήξη της απουσίας. Σχετική διαπιστωτική πράξη εκδίδει ο 
Δ/ντής της Σχολής. 

4. Σε περίπτωση μη εμπρόθεσμης κατά το άρθρο 2, §3 
και 4 παράδοσης από τον εκπαιδευόμενο των εργασιών 
λόγω δικαιολογημένης απουσίας του, ορίζεται από τον 
Δ/ντή της Σχολής νέα ημερομηνία παράδοσης σε εύλογο 
χρόνο από τη λήξη της απουσίας. 


Άρθρο 11 

Αξιολόγηση Μαθημάτων και Διδασκόντων 

1. Η αξιολόγηση των μαθημάτων και των διδασκόντων 
από μέρους των σπουδαστών γίνεται στο τέλος κάθε εκ¬ 
παιδευτικής φάσης και πριν τις εξετάσεις και την βαθμο¬ 
λόγηση αυτών εκ μέρους των διδασκόντων. 

2. Οι εκπαιδευόμενοι λαμβάνουν μέρος στην αξιολόγη¬ 
ση συμπληρώνοντας το σχετικό έντυπο και ανωνύμως εκ¬ 
φράζουν τη γνώμη τους για τα μαθή ματα και το συνολικό 
πρόγραμμα σπουδών, τους διδάσκοντες και τον τρόπο δι¬ 
δασκαλίας. 

3. Τα αποτελέσματα της αξιολόγησης έχουν συμβου¬ 
λευτικό χαρακτήρα για την Ε.Σ.Δ.Δ και τίθενται, στο σύ¬ 
νολό τους, υπόψη του Διοικητικού Συμβουλίου του ΕΚΔΔ, 
του Επιστημονικού - Εκπαιδευτικού Συμβουλίου του 
Ε.Κ.Δ.Δ., κατά μάθημα δε, υπόψη του υπευθύνου μαθή¬ 
ματος και των διδασκόντων. 

Άρθρο 12 

Πειθαρχικό καθεστώς - Πειθαρχικά όργανα 

1. Οι εκπαιδευόμενοι υπάγονται στις πειθαρχικές δια¬ 
τάξεις του παρόντος κανονισμού και στις διατάξεις του 
υπαλληλικού κώδικα που δεν έρχονται σε αντίθεση με τον 
κανονισμό αυτό. 

2. Πειθαρχικός προϊστάμενος για τους εκπαιδευόμε¬ 
νους στην ΕΣΔΔ είναι ο Δ/ντής της. 

3. Πειθαρχικά όργανα είναι ο Δ/ντής της ΕΣΔΔ και το οι¬ 
κείο πειθαρχικό συμβούλιο. 

Άρθρο 13 

Πειθαρχικές Ποινές 

1. Πειθαρχικές ποινές που επιβάλλονται στους εκπαι¬ 
δευόμενους της ΕΣΔΔ είναι: 

• Η έγγραφη επίπληξη 

• Πρόστιμο μέχρι και αποδοχών τριών μηνών 

• Οριστική παύση 

2. ΟΔ/ντήςτης ΕΣΔΔ μπορεί να επιβάλλει την ποινή της 
έγγραφης επίπληξης και πρόστιμο έως το ποσό του 1/3 
των μηνιαίων αποδοχών. 

3. Η ποινή της οριστικής παύσης μπορεί να επιβληθεί 
για αδικαιολόγητη απουσία από τα μαθήματα ή την πρα¬ 
κτική άσκηση που υπερβαίνει τις 30 ώρες τον μήνα ή τις 5 
ημέρες τον μήνα αντιστοίχως, καθώς και για τα αδικήμα¬ 
τα που προβλέπονται στο σχετικό άρθρο του Υπαλληλι¬ 
κού Κώδικα. 

4. Το πειθαρχικό συμβούλιο συγκροτείται με απόφαση 
του Δ.Σ. του ΕΚΔΔ ύστερα από εισήγηση του Δ/ντή της 
Σχολής και αποτελείται από : 

- Δύο Διδάσκοντες της Σχολής που έχουν την ιδιότητα 
του μόνιμου Δημοσίου Υπαλλήλου διαφορετικών ειδικο¬ 
τήτων. 

- Ένα μέλος του Επιστημονικού Εκπαιδευτικού Συμ¬ 
βουλίου που έχει την ιδιότητα του μονίμου Δημοσίου 
Υπαλλήλου. 

- Έναν Υπεύθυνο Τμήματος που έχει την ιδιότητα του 
μονίμου Υπαλλήλου και έναν εκπρόσωπο των εκπαιδευο- 
μένων. 

Σε περίπτωση κατά την οποία ο σύλλογος των εκπαι- 
δευομένων δε ορίσει τον εκπρόσωπό του στο πειθαρχικό 

συμβούλιο μέσα σε προθεσμία 20 ημερών από τη λήψη 
του σχετικού ερωτήματος το συμβούλιο συγκροτείται νο- 
μίμως μετά υπόλοιπα μέλη του. 

5. Η θητεία των μελών του πειθαρχικού συμβουλίου εί¬ 
ναι διετής. 

Με την απόφαση συγκρότησης ορίζονται ισάριθμοι 
αναπληρωτές των παραπάνω μελών ως πρόεδρος της 
επιτροπής ορίζεται με την ίδια απόφαση ένα από τα μέλη 
του. 

Άρθρο 14 
Έναρξη ισχύος 

1. Ο παρών κανονισμός ισχύει από τη ΙΒ' και τις επόμε¬ 
νες εκπαιδευτικές σειρές, εξαιρουμένης της παραγρά¬ 


φου Ιβτου άρθρου 5 του παρόντος, όπου η ΙΒ' Εκπαιδευ¬ 
τική Σειρά μπορεί να πραγματοποιήσει το ήμισυ της πρα¬ 
κτικής εκπαίδευσης μετά την Κοινή Φάση Σπουδών. 

2. Αρμόδιο όργανο για την επίλυση θεμάτων που τυχόν 
δεν αντιμετωπίζονται με τον παρόντα κανονισμό σπου¬ 
δών είναι το Δ.Στου Ε.Κ.Δ.Δ. 

3. Με τον παρόντα κανονισμό αντικαθίσταται ο Κανονι¬ 
σμός Σπουδών ΕΣΔΔ, με αριθμό 2233/6-5-98 (ΦΕΚ 
419/Τ.Β/6.5.98). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Μαρτίου 2000 
Το Δ.Σ. του ΕΚΔΔ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ. 9γ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































